Komisijos reglamentas (EB) Nr. 549/2000
2000 m. kovo 14 d.
nustatantis ryžių intervencijos centrus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EEB) Nr. 3072/95 dėl bendro ryžių rinkos organizavimo [1] su paskutiniais pakeitimais, padarytais Reglamentu (EB) Nr. 2072/98 [2], ypač į jo 8 straipsnio a punktą,
kadangi:
(1) Komisijos reglamentas (EEB) Nr. 2047/84 [3] nustato ryžių intervencijos centrus, išskyrus Verčelį. Šis reglamentas buvo keistas keletą kartų, daugiausia Reglamentu (EB) Nr. 695/98 [4]. Siekiant aiškumo šis reglamentas turi būti pakeistas visas.
(2) Remiantis valstybių narių konsultacijomis, intervencijos centrų Italijoje ir Graikijoje sąrašas turi būti pakeistas.
(3) Šios priemonės turi būti veiksmingos nuo intervencinių susitarimų taikymo periodo pradžios.
(4) Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Intervencijos centrai, minėti Reglamento (EB) Nr. 3072/95 3 straipsnio 3 dalyje, išvardyti Priede.
2 straipsnis
Reglamentas (EEB) Nr. 2047/84 panaikinamas.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. kovo 14 d.